относно тези стандарти се съдържат в Решение за изпълнение С(2015) 8005 на Комисията.
 12.1.2.2. Всички рамкови метал-детектори, използвани изключително за проверка на лица, които не са пътници, трябва да отговарят като минимум на стандарт 1.
 12.1.2.3. Всички рамкови метал-детектори, използвани за проверка на пътници, следва да отговарят на стандарт 2.
 12.1.3. Допълнителни изисквания за рамковите метал-детектори
 Всеки рамков метал-детектор, за чието инсталиране е бил сключен договор от 5 януари 2007 г. насам, трябва да може да извършва следните операции:
 а)
 да генерира звуков и/или визуален сигнал, когато определен процент от пътниците преминат през рамковия метал-детектор, без да задействат алармата съгласно точка 12.1.1.1. Трябва да има възможност за задаване на този процент; както и
 б)
 да отчита броя на проверените лица с изключение на преминалите през детектора в обратната посока; както и
 в)
 да отчита броя на алармиращите сигнали; както и
 г)
 да изчислява дела на алармиращите сигнали като процент спрямо броя на проверените лица.
 12.1.4. Допълнителни изисквания за рамковите метал-детектори, използвани в комбинация с оборудване за откриване на метал в обувки (SMD)
 12.1.4.1. Всеки рамков метал-детектор, използван в комбинация с оборудване за откриване на метал в обувки (SMD), трябва да може да засича и да сигнализира с визуално указание, най-малкото определени метални предмети — както поотделно, така и в комбинация — съобразно с височината, на която се намира този елемент (или елементи), върху лицето, което преминава през детектора. Това не зависи от вида и броя на елементите и тяхното разположение.
 12.1.4.2. Всеки рамков метал-детектор, използван в комбинация с оборудване за откриване на метал в обувки (SMD), трябва да може да реагира с алармени сигнали, когато засича метални предмети върху лице в най-малко две зони. Първата зона съответства на долната част на краката и е между пода и до 35 см над него. Всички други зони са над първата зона.
 12.2. РЪЧНИ МЕТАЛ-ДЕТЕКТОРИ (HHMD)
 12.2.1. Ръчните метал-детектори трябва да могат да откриват метални предмети от черни и цветни метали. Откриването на металния предмет и неговото местоположение се указват посредством алармиращ сигнал.
 12.2.2. Средствата за промяна на настройките за чувствителност на ръчния метал-детектор са защитени и само оправомощени лица имат достъп до тях.
 12.2.3. Ръчният метал-детектор генерира звуков сигнал при откриване на метални предмети. Сигналът трябва да се чува в радиус от 1 метър.
 12.2.4. Функционирането на ръчния метал-детектор не трябва да се влияе от източници на смущения.
 12.2.5. Ръчният метал-детектор трябва да има визуален индикатор, който показва, че оборудването е в действие.
 12.3. РЕНТГЕНОВО ОБОРУДВАНЕ
 Рентгеновото оборудване отговаря на подробните изисквания, които се съдържат в Решение за изпълнение С(2015) 8005 на Комисията.
 12.4. СИСТЕМИ ЗА ОТКРИВАНЕ НА ЕКСПЛОЗИВ (EDS)
 12.4.1. Общи принципи
 12.4.1.1. Системите за откриване на експлозив трябва да могат да откриват и да сигнализират посредством аларма за наличието на определени и по-големи индивидуални количества експлозив в багажа или в други пратки.
 12.4.1.2. Откриването трябва да не зависи от формата, местоположението или насочеността на взривното вещество.
 12.4.1.3. Системата за откриване на експлозив издава алармиращ сигнал при всяко от следните обстоятелства:
 —
 когато открие взривно вещество, и
 —
 когато открие наличието